624 आवासों के लिए जल्द शुरू होगी प्रक्रिया
प्रधानमंत्री आवास योजना (सबके लिए आवास-2022) के तहत मुखर्जी नगर में 36 ईडब्ल्यूएस, 96 एमआईजी, आजाद नगर जावरा रोड में 396 ईडब्ल्यूएस, 96 एलआईजी आवास बनाने के लिए नगरीय प्रशासन विभाग ने नगर निगम को निर्देश दिए हैं। आयुक्त सोमनाथ झारिया ने बताया शहरी गरीबी उपशमन मंत्रालय की सीएमएस की बैठक में निगम की ओर से प्रस्तुत योजना की सैद्धांतिक स्वीकृति देने के लिए संचालनालय नगरीय प्रशासन एवं विकास मप्र का पत्र मिला है। इसमें भूमि आवंटन, हितग्राही चयन आदि की कार्रवाई तत्काल करने के निर्देश दिए हैं। निगमायुक्त ने बताया राज्य शासन द्वारा अनुमोदन कर योजना भारत सरकार को भेजी है। पहले चरण में 432 ईडब्ल्यूएस, 96 एलआईजी तथा 96 एमआईजी निर्मित होना प्रस्तावित है। समस्त आवास निर्माण तथा अधोसंरचना विकास पर 4971.11 लाख रुपए खर्च होंगे।
प्रधानमंत्री आवास योजना
hin_Deva hin_Deva hin_Deva